**דו"ח פרויקט- קורס תכנות בסביבת האינטרנט**

תיאור האתר:

מטרה עיקרית: הנגשת קביעת זמנים לפגישות של הורי תלמידים מול מורי בית הספר.

האתר אותו בנינו נותן אפשרות להורי תלמידי מוסד כלשהו להתחבר ולקבוע פגישה במהלך יום ההורים מול מורי בית הספר הניתנים לבחירה.

האתר בודק שהמשתמש אשר מנסה להתחבר אכן שמור כמשתמש מותר בDB.

כניסה מצריכה שם משתמש וסיסמא (האתר מתחשב בכך שהמשתמשים מקבלים שם משתמש וסיסמא ממזכירות בית הספר ולא ניתן להתווסף בצורה עצמאית למערכת).

המערכת שומרת את הפגישות הנקבעות על ידי התלמידים בדאטה-בייס ומאפשרת ביטולים ושינויים לאחר קביעת פגישות (גם בהתחברות מחדש).

אתגרים לאורך התהליך:

נתקלנו בשני קשיים עיקריים בזמן העבודה-

1. תכנות א-סינכרוני בJS, נדרש לנו זמן להבין את השימוש הנכון בצורך התכנות הזאת מאחר והיא איננה טריוויאלית.

על מנת להתקדם ולהבין ראינו דוגמאות וסרטונים אשר ממחישים בצורה טובה יותר את

השימוש הנכון בתכנות זה, וכמובן חזרנו גם למצגות הקורס.

1. עבודה מול מערכת לשימור נתונים (DB), לקח לנו זמן להבין שעל מנת שנוכל לבצע את שימור ולקיחת הנתונים בצורה המיטבית הדבר הראשון והחשוב שיש לעשות הוא בניית הDB בצורה הנכונה ביותר במתאימה לפרויקט הספציפי.

במקרה שלנו: רשימת כוללת לכל הנתונים אשר מחולקת לפי שם מורה ובתוך כל מורה מילון אשר מחזיק שני ערכים: שעה וID למשתמש אשר רשום בשעה זאת (אם יש).

כמו כן קושי נוסף היה עדכון האתר לאחר לקיחת המידע מאחר ושאיבת המידע מהDB לוקח זמן רב (במונחים של ביצועי מחשב).

קוד צד שלישי:

* Bootstrap
* FireBase

חלוקת עבודה:

חלוקת העבודה הייתה ברורה והתבצעה באופן הבא:

* אורן התעסק בפונקציונאליות המערכת (קבצי הJS של הדפים).
* רועי היה אחראי בעיקר על עיצוב הדפים (קבצי הHTML, CSS).

ע"י חלוקה זו הבטחנו כי לא נדרוס עבודה אחד לשני גם בזמן של עבודה בנפרד, כמובן שהייתה תקשורת לכל אורך הדרך והתייעצויות בכל הנושאים.